title: 1999/645/EZ: Odluka Komisije od 15. rujna 1999. o zajedničkom tehničkom propisu za priključne zahtjeve za pristup sustava TETRA službama za izvanredna stanja (priopćena pod brojem dokumenta C(1999) 2987)  Tekst značajan za EGP

text:
               13/Sv. 044

               HR

               Službeni list Europske unije

               82

         31999D0645

               L 255/40

               SLUŽBENI LIST EUROPSKE UNIJE

               15.09.1999.

      ODLUKA KOMISIJE

   od 15. rujna 1999.
   o zajedničkom tehničkom propisu za priključne zahtjeve za pristup sustava TETRA službama za izvanredna stanja
   (priopćena pod brojem dokumenta C(1999) 2987)
   (Tekst značajan za EGP)
   (1999/645/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno drugu alineju njezina članka 7. stavka 2.,
   budući da:

               (1)

               Komisija je usvojila mjeru za određivanje vrste terminalne opreme za koju je potreban zajednički tehnički propis, kao i povezanu izjavu o području primjene u skladu s prvom alinejom članka 7. stavka 2.

               (2)

               Trebalo bi donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise.

               (3)

               Neophodno je uvesti prijelazne mjere za opremu odobrenu prema nacionalnim propisima o homologaciji kako bi se proizvođačima osigurao daljnji pristup tržištima.

               (4)

               Prijedlog podnesen Odboru za odobravanje telekomunikacijske opreme (ACTE) u skladu je s člankom 29. stavkom 2.

               (5)

               Zajednički tehnički propis koji treba donijeti ovom Odlukom u skladu je s mišljenjem ACTE-a,

         DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za priključne zahtjeve za opremu TETRA za pristup službama za izvanredna stanja u frekvencijskim pojasevima u području od 380 MHz do 383 MHz i od 390 MHz do 393 MHz.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. od točke (c) do točke (f) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom navedenim u stavku 1., mora ispunjavati bitne zahtjeve navedene u članku 5. točkama (a) i (b) Direktive 98/13/EZ i mora ispunjavati zahtjeve svih drugih primjenljivih direktiva, a posebno direktiva Vijeća 73/23/EEZ (2) i 89/336/EEZ (3).
   Članak 3.
   Za terminalnu opremu obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu kad Ova Odluka stupi na snagu.
   Članak 4.
   1.   Nacionalni propisi o homologaciji za opremu obuhvaćenu usklađenom normom navedenom u Prilogu stavljaju se izvan snage s učinkom od 15. prosinca 1999.
   2.   Terminalna oprema već odobrena prema takvim nacionalnim propisima o homologaciji može se nastaviti stavljati na nacionalno tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 15. rujna 1999.

            Za Komisiju

         Karel VAN MIERT

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG

      Upućivanje na primjenljivu usklađenu normu

   Usklađena norma navedena u članku 2. ove Odluke je:
   Terrestrial trunked radio (TETRA); emergency access
   [Zemaljski međumjesni radio (TETRA); pristup za izvanredna stanja]
   ETSI
   Europski institut za telekomunikacijske norme
   Tajništvo ETSI-ja
   TBR 35: rujan 1998.
   (bez predgovora i odjeljaka 4.2.2., 5.4.2. i A.2.3.)

      Dodatne informacije

   Europski institut za telekomunikacijske norme priznat je u skladu s Direktivom Vijeća i Europskog parlamenta 98/34/EZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 98/34/EZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650, Route des Lucioles

                           F-06921 Sophia Antipolis Cedex

                     ili

                           Europska komisija

                           DG XIII/A/2-(BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

      (1)  SL L 204, 21.7.1998., str. 37.


title: 2009/534/EZ: Odluka Komisije od 9. srpnja 2009. o izmjeni Odluke 2008/457/EZ o utvrđivanju pravila za provedbu Odluke Vijeća 2007/435/EZ o osnivanju Europskog fonda za integraciju državljana trećih zemalja za razdoblje 2007. – 2013. u okviru općeg programa „Solidarnost i upravljanje migracijskim tokovima” u pogledu upravljačkih i kontrolnih sustava država članica, pravila za upravno i financijsko upravljanje te prihvatljivosti izdataka za projekte koje sufinancira Fond (priopćena pod brojem dokumenta C(2009) 5257)

text:
               19/Sv. 005

               HR

               Službeni list Europske unije

               221

         32009D0534

               L 179/64

               SLUŽBENI LIST EUROPSKE UNIJE

               09.07.2009.

      ODLUKA KOMISIJE

   od 9. srpnja 2009.
   o izmjeni Odluke 2008/457/EZ o utvrđivanju pravila za provedbu Odluke Vijeća 2007/435/EZ o osnivanju Europskog fonda za integraciju državljana trećih zemalja za razdoblje 2007. – 2013. u okviru općeg programa „Solidarnost i upravljanje migracijskim tokovima” u pogledu upravljačkih i kontrolnih sustava država članica, pravila za upravno i financijsko upravljanje te prihvatljivosti izdataka za projekte koje sufinancira Fond
   (priopćena pod brojem dokumenta C(2009) 5257)
   (Vjerodostojni su samo tekstovi na bugarskom, češkom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom i švedskom i talijanskom jeziku)
   (2009/534/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2007/435/EZ od 25. lipnja 2007. o osnivanju Europskog fonda za integraciju državljana trećih zemalja za razdoblje 2007. – 2013. u okviru općeg programa „Solidarnost i upravljanje migracijskim tokovima” (1), a posebno njezin članak 21. i članak 33. stavak 4.,
   budući da:

               (1)

               U svjetlu iskustava dobivenih od osnivanja Fonda potrebno je produljiti razdoblje prihvatljivosti za godišnje programe kako bi se omogućilo državama članicama da učinkovito provode Fond i da prilagode rok za dostavu konačnog izvješća o provedbi godišnjih programa.

               (2)

               Također je potrebno prilagoditi postupak za dostavu revidiranih godišnjih programa od strane država članica.

               (3)

               U skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina vezana je temeljnim aktom, a time i ovom Odlukom.

               (4)

               U skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Irska je vezana temeljnim aktom, a time i ovom Odlukom.

               (5)

               U skladu s člankom 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska nije vezana ovom Odlukom niti se ona na nju primjenjuje.

               (6)

               Mjere predviđene ovom Odlukom u skladu su s mišljenjem zajedničkog odbora „Solidarnost i upravljanje migracijskim tokovima”,

         DONIJELA JE OVU ODLUKU:
   Članak 1.
   Odluka Komisije 2008/457/EZ (2) mijenja se kako slijedi:

               1.

               članak 23. stavak 1. zamjenjuje se sljedećim:
               „1.   Da bi se mogla provesti revizija godišnjeg programa koji je odobrila Komisija u skladu s člankom 19. stavkom 4. temeljnog akta, dotična država članica podnosi Komisiji revidirani nacrt godišnjeg programa najkasnije tri mjeseca prije završetka prihvatljivog razdoblja. Komisija ispituje i, čim prije, odobrava revidirani program u skladu s postupkom utvrđenim u članku 19. stavku 4. temeljnog akta.”;

               2.

               u točki 4.1. Priloga V. dijela A, riječi „Popis svih neriješenih povrata na dan 30. lipnja godine N + 2 (N = godina ovog godišnjeg programa)” zamjenjuju se riječima „Popis svih neriješenih povrata šest mjeseci nakon prihvatljivog roka za izdatke”;

               3.

               u Prilogu XI. točka I.4.1. zamjenjuje se sljedećim:

                           „1.

                           Troškovi povezani s projektom moraju nastati, i odgovarajuća se plaćanja moraju izvršiti(osim za amortizaciju) nakon 1. siječnja godine navedene u odluci o financiranju kojom se odobravaju godišnji programi država članica. Razdoblje prihvatljivosti je do 30. lipnja godine N (3) + 2, što znači da troškovi povezani s projektom moraju nastati prije tog datuma.;

               4.

               u Prilogu XI. točka V.3. zamjenjuje se sljedećim:

                           „3.

                           Aktivnosti povezane s tehničkom pomoći potrebno je obaviti i izvršiti odgovarajuća plaćanja nakon 1. siječnja godine navedene u financijskoj odluci kojom se odobravaju godišnji programi država članica. Razdoblje prihvatljivosti traje najkasnije do roka za dostavljanje konačnog izvješća o provedbi godišnjeg programa.”

         Članak 2.
   Ova se Odluka primjenjuje na sve godišnje programe za koje plaćanje salda nije bilo izvršeno na datum njezinog donošenja.
   Članak 3.
   Ova je Odluka upućena Kraljevini Belgiji, Republici Bugarskoj, Češkoj Republici, Saveznoj Republici Njemačkoj, Republici Estoniji, Irskoj, Helenskoj Republici, Kraljevini Španjolskoj, Francuskoj Republici, Talijanskoj Republici, Republici Cipru, Republici Latviji, Republici Litvi, Velikom Vojvodstvu Luksemburgu, Republici Mađarskoj, Republici Malti, Kraljevini Nizozemskoj, Republici Austriji, Republici Poljskoj, Portugalskoj Republici, Rumunjskoj, Republici Sloveniji, Slovačkoj Republici, Republici Finskoj, Kraljevini Švedskoj te Ujedinjenoj Kraljevini Velike Britanije i Sjeverne Irske.

      Sastavljeno u Bruxellesu 9. srpnja 2009.

            Za Komisiju

         Jacques BARROT

            Potpredsjednik

      (1)  SL L 168, 28.6.2007., str. 18.

      (2)  SL L 167, 27.6.2008., str. 69.

      (3)  Pri tome ‘N’ znači godinu iz odluke o financiranju kojom se odobravaju godišnji programi država članica.”;


title: 2008/827/EZ: Odluka Komisije od 22. listopada 2008. o izmjeni Dodatka Prilogu VI. Aktu o pristupanju Bugarske i Rumunjske u pogledu određenih objekata za preradu mlijeka u Bugarskoj (priopćena pod brojem dokumenta C(2008) 6042)  Tekst značajan za EGP

text:
01/Sv. 16              HR                                 Službeni list Europske unije                                                   223
32008D0827
1.11.2008.                                             SLUŽBENI LIST EUROPSKE UNIJE                                                  L 294/9
                                                             ODLUKA KOMISIJE
                                                           od 22. listopada 2008.
               o izmjeni Dodatka Prilogu VI. Aktu o pristupanju Bugarske i Rumunjske u pogledu određenih
                                                 objekata za preradu mlijeka u Bugarskoj
                                               (priopćena pod brojem dokumenta C(2008) 6042)
                                                            (Tekst značajan za EGP)
                                                                (2008/827/EZ)
KOMISIJA EUROPSKIH ZAJEDNICA,                                               (3)    Bugarska je pružila jamstva da je šest objekata za preradu
                                                                                mlijeka završilo proces unapređivanja i sada su u potpu
                                                                                nosti u skladu sa zakonodavstvom Zajednice. Ovim
                                                                                objektima dopušteno je primanje i prerada sirovog
                                                                                mlijeka koje ne udovoljava zahtjevima, bez odvajanja.
                                                                                Njih bi stoga trebalo uvrstiti na popis u poglavlju I.
uzimajući u obzir Ugovor o osnivanju Europske zajednice,                           Dodatka Prilogu VI.
uzimajući u obzir Akt o pristupanju Bugarske i Rumunjske, a
posebno njegov Prilog VI. poglavlje 4. odjeljak B, stavak (f) prvi
podstavak,
                                                                            (4)    Dodatak Prilogu VI. Aktu o pristupanju Bugarske i
                                                                                Rumunjske trebalo bi stoga na odgovarajući način izmi
                                                                                jeniti.
budući da:
(1)     Aktom o pristupanju Bugarske i Rumunjske Bugarskoj su               (5)    Mjere predviđene ovom Odlukom u skladu su s mišlje
        odobrena prijelazna razdoblja za usklađivanje određenih                    njem Stalnog odbora za prehrambeni lanac i zdravlje
        objekata za preradu mlijeka sa zahtjevima Uredbe (EZ)                      životinja,
        853/2004 Europskog parlamenta i Vijeća od 29. travnja
        2004. o utvrđivanju određenih higijenskih pravila za
        hranu životinjskog podrijetla (1).
(2)     Dodatak Prilogu VI. Aktu o pristupanju izmijenjen je                DONIJELA JE OVU ODLUKU:
        odlukama Komisije 2007/26/EZ (2), 2007/689/EZ (3),
        2008/209/EZ (4), 2008/331/EZ (5), 2008/547/EZ (6) i
        2008/672/EZ (7).
(1) SL L 139, 30.4.2004., str. 55.; ispravljena verzija u SL L 226,
    25.6.2004.
(2) SL L 8, 13.1.2007., str 35.
(3) SL L 282, 26.10.2007., str 60.
(4) SL L 65, 8.3.2008., str. 18.                                                                        Članak 1.
(5) SL L 114, 26.4.2008., str. 97.
(6) SL L 176, 4.7.2008., str. 11.                                           Dodatak Prilogu VI. Aktu o pristupanju Bugarske i Rumunjske
(7) SL L 220, 15.8.2008., str. 27.                                          mijenja se u skladu s Prilogom ovoj Odluci.
 ---pagebreak--- 224         HR                                   Službeni list Europske unije                                   01/Sv. 16
                                                           Članak 2.
    Ova je Odluka upućena državama članicama.
    Sastavljeno u Bruxellesu 22. listopada 2008.
                                                                                Za Komisiju
                                                                           Androulla VASSILIOU
                                                                              Članica Komisije
                                                            PRILOG
    U poglavlju I. Dodatka Prilogu VI. Aktu o pristupanju Bugarske i Rumunjske dodaju se sljedeći unosi:
       Br.      Veterinarski br.             Naziv objekta                           Grad/ulica ili selo/regija
      „7.       BG 1212029       SD „Voynov i sie”                   gr.Montana
                                                                     ul. „N.Yo.Vaptsarov” 8
       8.         0712001        „Ben Invest” OOD                    s. Kostenkovtsi, obsht. Gabrovo
       9.         1512012        ET „Ahmed Tatarla”                  s. Dragash voyvoda,
                                                                     obsht. Nikopol
      10.         2212027        „Ekobalkan” OOD                     gr. Sofia
                                                                     bul „Evropa” 138
      11.         2312030        ET „Favorit-D. Grigorov”            s. Aldomirovtsi
      12.         2312031        ET „Belite kamani”                  s. Dragotintsi”


title: 2004/411/EZ: Odluka Komisije od 28. travnja 2004. o odgovarajućoj zaštiti osobnih podataka na Otoku Manu (priopćena pod brojem dokumenta C(2004) 1556)  Tekst značajan za EGP

text:
               13/Sv. 58

               HR

               Službeni list Europske unije

               79

         32004D0411

               L 151/51

               SLUŽBENI LIST EUROPSKE UNIJE

         ODLUKA KOMISIJE
   od 28. travnja 2004.
   o odgovarajućoj zaštiti osobnih podataka na Otoku Manu
   (priopćena pod brojem dokumenta C(2004) 1556)
   (Tekst značajan za EGP)
   (2004/411/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom kretanju takvih podataka (1), a posebno njezin članak 25. stavak 6.,
   nakon savjetovanja s Radnom skupinom za zaštitu pojedinaca u vezi s obradom osobnih podataka (2),
   budući da:

               (1)

               Na temelju Direktive 95/46/EZ od država članica se zahtijeva da osiguraju da do prijenosa osobnih podataka trećoj zemlji može doći isključivo ako dotična treća zemlja osigura odgovarajuću razinu zaštite i ako su zakonodavstva država članica koje provode druge propise te Direktive usklađena prije tog prijenosa.

               (2)

               Komisija može smatrati da treća zemlja osigurava odgovarajuću razinu zaštite. U tom slučaju, osobni se podaci mogu prenijeti iz država članica bez potrebnih dodatnih jamstava.

               (3)

               Na temelju Direktive 95/46/EZ razina zaštite podataka treba se procijeniti u svjetlu svih okolnosti koje okružuju aktivnost prijenosa podataka ili niza aktivnosti prijenosa podataka uz uzimanje posebnog obzira prema broju sastavnih dijelova koji se odnose na prijenos i koji su navedeni u njezinu članku 25. stavku 2.

               (4)

               S obzirom na različite pristupe zaštiti podataka u trećim zemljama trebala bi se provoditi procjena prikladnosti i svaka odluka temeljena na članku 25. stavku 6. Direktive 95/46/EZ trebala bi se donositi i provoditi na način da se proizvoljno ili neopravdano ne diskriminiraju treće zemlje niti da se vrši diskriminacija među trećim zemljama u kojima prevladavaju slični uvjeti te da se ne stvaraju prikrivene prepreke trgovini, uzimajući u obzir trenutačne međunarodne obveze Zajednice.

               (5)

               Otok Man jedan je od ovisnih teritorija britanske krune (koji nije niti dio Ujedinjene Kraljevine niti kolonija) koji uživa punu neovisnost, izuzevši međunarodne odnose i obranu koji su odgovornost Vlade Ujedinjene Kraljevine. Stoga se Otok Man treba smatrati trećom zemljom u smislu ove Direktive.

               (6)

               Na zahtjev Otoka, sa stupanjem na snagu od svibnja 1993., ratifikacija Ujedinjene Kraljevine od strane Konvencije Vijeća Europe o zaštiti pojedinaca s obzirom na automatsku obradu osobnih podataka (Konvencija br. 108.) proširena je na Otok Man.

               (7)

               U vezi s Otokom Manom, pravne norme o zaštiti osobnih podataka temeljene na normama određenim u Direktivi 95/46/EZ određene su u Zakonu o zaštiti podataka 2002. („Zakon”), koji je stupio na snagu 1. travnja 2003. Ovaj Zakon stavlja izvan snage i zamjenjuje Zakon o zaštiti podataka 1986. (Zakon 1986.).

               (8)

               Ostalo zakonodavstvo koje utječe ili vjerojatno utječe na zaštitu podataka uključuje Zakon o ljudskim pravima 2001., koji je donio Parlament 16. siječnja 2001. i još nije u potpunosti na snazi i Zakon o pristupu zdravstvenim zapisima i izvješćima 1993.

               (9)

               Pravne norme primjenjive na Otok Man pokrivaju sva osnovna načela potrebna za odgovarajuću razinu zaštite fizičkih osoba. Primjena tih normi je zajamčena pravnim lijekom i neovisnim nadzorom koji provode vlasti, primjerice povjerenik za zaštitu podataka kojem su dodijeljene ovlasti za istragu i upletanje.

               (10)

               Stoga treba smatrati da Otok Man pruža odgovarajuću razinu zaštite osobnih podataka određenu u Direktivi 95/46/EZ.

               (11)

               U interesu transparentnosti i kako bi se sačuvala sposobnost nadležnih tijela u državama članicama za osiguranje zaštite pojedinaca u vezi s obradom njihovih osobnih podataka, potrebno je odrediti izvanredne okolnosti pod kojima se ukidanje određenih tokova podataka može opravdati, bez obzira na postizanje odgovarajuće zaštite.

               (12)

               Mjere iz ove Odluke u skladu su s mišljenjem Odbora osnovanog na temelju članka 31. stavka 1. Direktive 95/46/EZ,

         DONIJELA JE OVU ODLUKU:
   Članak 1.
   U smislu članka 25. stavka 2. Direktive 95/46/EZ, smatra se da Otok Man pruža odgovarajuću razinu zaštite osobnih podataka prenesenih iz Zajednice.
   Članak 2.
   Ova Odluka tiče se primjerenosti zaštite koja se osigurava na Otoku Manu s obzirom na udovoljavanje zahtjeva članka 25. stavka 1. Direktive 95/46/EZ i ne utječe na druge uvjete ili ograničenja koja provode druge odredbe te Direktive koje se odnose na obradu osobnih podataka u državama članicama.
   Članak 3.
   1.   Ne dovodeći u pitanje njihove ovlasti za djelovanje kako bi se osigurala usklađenost s nacionalnim odredbama donesenim na temelju odredaba koje nisu članak 25. Direktive 95/46/EZ, nadležna tijela u državama članicama mogu vršiti njihove postojeće ovlasti kako bi ukinule tokove podataka prema primatelju na Otoku Manu kako bi zaštitili pojedince s obzirom na obradu njihovih osobnih podataka u sljedećim slučajevima:

               (a)

               u slučaju gdje je nadležno tijelo Otoka Mana odredilo da primatelj krši primjenjive norme zaštite; ili

               (b)

               kad postoji značajna vjerojatnost da su norme zaštite povrijeđene, postoje opravdani temelji za vjerovanje da nadležno tijelo Otoka Mana ne poduzima ili neće poduzeti odgovarajuće i pravodobne mjere kako bi riješile dotičan slučaj, nastavljeni prijenos stvorio bi neposredan rizik od teške štete pojedincima na koje se odnose podaci a nadležna tijela u toj državi članici učinila su razumne napore u okolnostima kako bi osigurale da strana odgovorna za obradu ima poslovni nastan uz obavijest i mogućnost odgovora.

         2.   Obustava prestaje čim su norme zaštite osigurane i o tome je obaviješteno nadležno tijelo dotične države članice.
   Članak 4.
   1.   Države članice obavješćuju Komisiju bez odgode kad se mjere donesu na osnovi članka 3.
   2.   Države članice i Komisija međusobno se obavješćuju o slučajevima kad djelovanje tijela odgovornih za osiguravanje usklađenosti s normama zaštite na Otoku Manu ne osigurava tu usklađenost.
   3.   Ako podaci prikupljeni sukladno članku 3. i stavcima 1. i 2. ovog članka osiguravaju dokaz da svako tijelo koje je odgovorno za osiguravanje usklađenosti s normama zaštite na Otoku Manu ne ispunjava na učinkovit način njegovu ulogu, Komisija treba obavijestiti nadležno tijelo Otoka Mana i, prema potrebi, predstaviti nacrt mjera u skladu s postupkom iz članka 31. stavka 2. Direktive 95/46/EZ kako bi se stavila izvan snage ili obustavila ova Odluka ili ograničilo područje njezine primjene.
   Članak 5.
   Komisija prati djelovanje ove Odluke i izvješćuje o svim bitnim nalazima Odbor koji je osnovan sukladno članku 31. Direktive 95/46/EZ, uključujući sve dokaze koji mogu utjecati na zaključak u članku 1. ove Odluke da je zaštita na Otoku Manu odgovarajuća u smislu članka 25. Direktive 95/46/EZ i sve dokaze da se ova Odluka provodi na diskriminirajući način.
   Članak 6.
   Države članice poduzimaju sve mjere potrebne za usklađivanje s ovom Odlukom u roku od četiri mjeseci od dana njezina priopćenja.
   Članak 7.
   Ova je Odluka upućena državama članicama.

      Sastavljeno u Bruxellesu 28. travnja 2004.

            Za Komisiju

         Frederik BOLKESTEIN

            Član Komisije

      (1)  SL L 281, 23.11.1995., str. 31.; Direktiva kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (2)  Mišljenje br. 6/2003 o razini zaštite osobnih podataka na Otoku Manu, doneseno od strane Radne skupine 21. studenoga 2003., dostupno na http://europa.eu.int/comm/internal_market/privacy/workingroup/wp2003/wpdocs03_en.htm.


title: (2014/192/EU): Odluka Europske središnje banke od 24. veljače2014. o organiziranju pripremnih mjera za prikupljanjegranularnih podataka o kreditima od strane Europskog sustava središnjihbanaka (ESB/2014/6)

text:
               8.4.2014

               HR

               Službeni list Europske unije

               L 104/72

         Odluka Europske središnje banke
   od 24. veljače 2014.
   o organiziranju pripremnih mjera za prikupljanje granularnih podataka o kreditima od strane Europskog sustava središnjih banaka

      (ESB/2014/6)

   (2014/192/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 5. i članak 46. stavak 2.,
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 8. stavak 5.,
   uzimajući u obzir doprinos Općeg vijeća,
   budući da:

               (1)

               Granularni podaci o kreditima obuhvaćaju pojedinačne informacije o kreditnoj izloženosti kreditnih institucija ili drugih financijskih institucija, koje odobravaju kredite, prema zajmoprimcima. Neagregirani podaci ove vrste mogu se, u skladu s odgovarajućom zaštitom povjerljivosti, prikupljati pojedinačno za svakog zajmoprimca ili pojedinačno za svaki kredit od središnjih kreditnih registara kojima upravljaju nacionalne središnje banke Europskog sustava središnjih banaka (ESSB) (dalje u tekstu: „središnji kreditni registri”), ili od drugih izvora granularnih podataka, uključujući kreditne registre ili alternativne statističke zbirke. Središnji kreditni registri, kojima upravlja niz nacionalnih središnjih banaka, međusobno dijele granularne podatke o kreditima radi dostave tih podataka izvještajnim institucijama i omogućavanja sveobuhvatnijeg pregleda zaduženosti zajmoprimaca (2).

               (2)

               Članak 5. Statuta Europskog sustava središnjih banaka i Europske središnje banke (dalje u tekstu: „Statut ESSB-a”) određuje da, kako bi preuzela zadaće ESSB-a, Europska središnja banka (ESB), uz pomoć nacionalnih središnjih banaka ESSB-a prikuplja potrebne statističke podatke od nadležnih nacionalnih tijela ili izravno od gospodarskih subjekata. Pored toga, članak 8. stavak 5. Uredbe (EZ) br. 2533/98 omogućava Europskoj središnjoj banci (ESB) odlučivanje o prikupljanju i prijenosu povjerljivih podataka unutar ESSB-a, u potrebnoj mjeri podrobnosti, a koji su podaci izvorno prikupljeni u svrhu koja se razlikuje od one iz članka 5. Statuta Europskog sustava središnjih banaka i Europske središnje banke (dalje u tekstu: „Statut ESSB-a”), pod uvjetom da je to potrebno radi učinkovitog razvoja ili izrade statistike ili za poboljšanje njezine kvalitete i pod uvjetom da je ta statistika potrebna za izvršavanje zadaća ESSB-a sukladno Ugovoru o funkcioniranju Europske unije.

               (3)

               Granularni podaci o kreditima utemeljeni na središnjim kreditnim registrima i drugim raspoloživim izvorima o kreditima potrebni su za: (a) razvoj i izradu nove statistike ESSB-a u nizu područja kao što je statistika imovine s umanjenom vrijednošću, rezervacije za imovinu umanjene vrijednosti i revalorizacijske pričuve te statistiku kredita nefinancijskim društvima, raščlanjene po veličini dotičnih društava; (b) poboljšanje kvalitete postojeće statistike ESSB-a u drugim područjima uključujući statistiku kreditnih linija raščlanjenu po sektoru protustranke, statistiku kredita nefinancijskim društvima raščlanjenu po gospodarskim aktivnostima, i statistiku kredita osiguranih instrumentom osiguranja u obliku nekretnina. Ova nova ili poboljšana statistika potrebna je radi izvršavanja zadaća Eurosustava uključujući analizu monetarne politike i operacija monetarne politike, upravljanje rizicima, nadgledanje i istraživanje financijske stabilnosti, kao i doprinos Eurosustava nesmetanom vođenju politika od strane nadležnih tijela u vezi s bonitetnim nadzorom kreditnih institucija i stabilnosti financijskog sustava.

               (4)

               Dugoročni okvir za prikupljanje granularnih podataka o kreditima utemeljen na usklađenim statističkim izvještajnim zahtjevima ESB-a trebao bi biti utvrđen u pravnom instrumentu ESB-a koji bi bio donesen sukladno članku 5. Statuta ESSB-a, koji bi trebao biti pravodobno dostavljen Upravnom vijeću, a kako bi se osiguralo da će do kraja 2016.: (a) sve nacionalne središnje banke Eurosustava voditi baze podataka o granularnim podacima o kreditima, u skladu s određenim minimalnim standardima izrađenim tijekom pripremne faze; i (b) biti uspostavljena zajednička baza podataka o granularnim podacima o kreditima, koju dijele članice Eurosustava, a koja sadrži ulazne podatke za sve države članice čija je valuta euro, i to na temelju takvih nacionalnih baza podataka o granularnim podacima o kreditima, s ciljem osiguravanja, prema fazama, raspoloživosti kreditne statistike potrebne za obavljanje zadaća Eurosustava, posebno uključujući doprinos nesmetanom vođenju politika od strane nadležnih tijela u vezi s bonitetnim nadzorom kreditnih institucija i stabilnosti financijskog sustava. Ovaj dugoročni pravni instrument trebao bi također odrediti datum od kojeg započinje prikupljanje granularnih podataka o kreditima, utemeljen na usklađenim statističkim izvještajnim zahtjevima ESB-a, a koji ne bi trebao započeti kasnije od gore navedenog datuma. Iako je određen široki okvir sadržaja budućih granularnih podataka o kreditima koji se trebaju prikupljati sukladno takvim usklađenim statističkim izvještajnim zahtjevima ESB-a određen u referentnoj izvještajnoj shemi priloženoj ovoj Odluci, točan opseg i sadržaj podataka koji se trebaju prikupiti sukladno dugoročnom okviru još se mora odrediti. Pripreme za uspostavu ovog dugoročnog okvira izvršit će se putem pripremnih mjera provedenih u skladu s ovom Odlukom, koje imaju sljedeće ciljeve: (a) određivanje ključnih usklađenih skupova granularnih podataka o kreditima koje nacionalne središnje banke dugoročno trebaju dostavljati ESB-u; (b) utvrđivanje i procjena odgovarajućih potreba korisnika koje se odnose na dugoročnu primjenu granularnih podataka o kreditima unutar ESSB-a; (c) procjena povezanih troškova koji su proizašli iz prikupljanja, osiguranja kvalitete i postupaka razmjene podataka; (d) postupno otklanjanje praznina u podacima povezanih s nepotpunošću ili nepostojanjem baza podataka o granularnim podacima o kreditima u nekim državama članicama; (e) određivanje odgovarajućeg upravljanja i organizacijskih aspekata za funkcioniranje dugoročnog okvira; i (f) osiguravanje boljeg međudjelovanja i ponovnog korištenja podataka između središnjih kreditnih registara, kreditnih registara i drugih odgovarajućih baza podataka koji ispunjavaju kriterije kvalitete

               (5)

               Odbor za statistiku ESSB-a trebao bi biti ovlašten od strane Upravnog vijeća za pružanje pomoći kod provedbe ovih pripremnih mjera. Odbor za statistiku trebao bi posebno organizirati godišnje prijenose raspoloživih granularnih podataka o kreditima od strane nacionalnih središnjih banaka ESB-u kao dio postupka osiguravanja pravilne usklađenosti takvih granularnih podataka o kreditima koji se trebaju dugoročno prikupljati imajući u vidu potrebe budućih korisnika iz ESSB-a. U tu svrhu, korisnicima iz ESSB-a kojima nije odobreno odstupanje iz članka 3. stavka 3. ove Odluke može biti odobren pristup povjerljivim statističkim podacima izvedenim iz bilo kojih granularnih podataka o kreditima dostavljenih ESB-u do uspostavljanja dugoročnog okvira, u skladu s odgovarajućom zaštitom povjerljivosti.

               (6)

               Jednako postupanje prema pojedinačnim nacionalnim središnjim bankama trebalo bi biti vodeće načelo na kojem su utemeljene pripremne mjere za dugoročni okvir. Potrebni minimalni kriteriji u pogledu opsega, gornjih i donjih granica slojeva ili stratuma unutar uzorka zajmoprimaca i drugih mogućih raščlambi, razina raščlanjenosti atributa podataka i kvalitete prikupljenih podataka o granularnim podacima o kreditima predlažu se Upravnom vijeću za sve nacionalne središnje banke Eurosustava tijekom pripremne faze. Proturječnosti između skupova podataka, dostavljenih od strane pojedinih nacionalnih središnjih banaka, utvrdit će se i postupno smanjivati putem usklađivanja uvedenih s naknadno dostavljenim podacima sukladno ovoj Odluci. Istodobno, za određene nacionalne središnje banke Eurosustava može biti potrebno duže prijelazno razdoblje tijekom pripremne faze radi uspostavljanja ili stjecanja pristupa sveobuhvatnim bazama podataka o granularnim podacima o kreditima. Ovim bi nacionalnim središnjim bankama tijekom pripremne faze trebala biti dozvoljena primjena odstupanja od obveza primjene posebnih pripremnih mjera uspostavljenih od strane Odbora za statistiku, pod uvjetom da je razdoblje za svako posebno odstupanje strogo ograničeno na najkraće vrijeme koje je predmetnom NSB-u potrebno za usklađivanje s pripremnim mjerama koje su uređene odstupanjem, te da je takvo razdoblje određeno na način kojim se dozvoljava postizanje ciljeva utvrđenih u članku 1. u odnosu na sve nacionalne središnje banke Eurosustava.

               (7)

               U skladu sa sudskom praksom Suda Europske unije, Ugovori i propisi koje donosi Unija na temelju Ugovora nadređeni su nacionalnim propisima država članica, pod uvjetima utvrđenim u toj sudskoj praksi (3). U skladu s tim, provedba ove Odluke ne dovodi do povrede odredbi nacionalnog prava koje određuju posebne zahtjeve povjerljivosti ili uzajamnosti u vezi s prekograničnom razmjenom podataka prikupljenih putem središnjih kreditnih registara.

               (8)

               Potrebno je utvrditi postupak učinkovitog provođenja tehničkih izmjena Priloga ovoj Odluci pod uvjetom da takve izmjene ne mijenjaju temeljni konceptualni okvir i ne utječu na teret izvještavanja. Nacionalne središnje banke mogu predložiti navedene tehničke izmjene Priloga putem Odbora za statistiku, čija će se stajališta uzeti u obzir tijekom provođenja ovog postupka.

               (9)

               Primjena odredbi ove Odluke može se proširiti na nacionalne središnje banke država članica čija valuta nije euro na način da te nacionalne središnje banke započnu suradnju sa središnjim bankama Eurosustava na temelju preporuke ESB-a,

         DONIJELO JE OVU ODLUKU:
   Članak 1.
   Opseg i ciljevi
   Ova Odluka određuje pripremne mjere potrebne za uspostavljanje dugoročnog okvira za prikupljanje granularnih podataka o kreditima utemeljenog na usklađenim statističkim izvještajnim zahtjevima ESB-a, koje se provode prema fazama. Ovaj dugoročni okvir do kraja 2016. uključuje: (a) nacionalne baze podataka o granularnim podacima o kreditima, kojima upravljaju sve nacionalne središnje banke Eurosustava, i (b) zajedničku bazu podataka o granularnim podacima o kreditima koju dijele članice Eurosustava a koje se sastoje od granularnih podataka o kreditima za sve države članice čija je valuta euro.
   Članak 2.
   Definicije
   Za potrebe ove Odluke:

               1.

               „središnji kreditni registar” znači kreditni registar kojim upravlja nacionalna središnja banka ESSB-a;

               2.

               „kreditni registar” znači registar koji prikuplja granularne podatke o kreditima od izvještajnih institucija;

               3.

               „granularni podaci o kreditima” znači podaci o kreditnoj izloženosti kreditnih institucija ili drugih financijskih institucija, koje odobravaju kredite, prema zajmoprimcima, i to pojedinačno za svakog zajmoprimca ili pojedinačno za svaki kredit.

         Članak 3.
   Organiziranje pripremnih mjera
   1.   Pripremne mjere koje se trebaju poduzeti radi postizanja ciljeva utvrđenih u članku 1., uključuju:

               (a)

               utvrđivanje odgovarajućih potreba korisnika i procjenu povezanih troškova proizašlih iz ponuda za postupke prikupljanja, osiguravanje kvalitete i razmjene podataka koji se trebaju dugoročno primjenjivati;

               (b)

               određivanje i poboljšanje skupova granularnih podataka o kreditima koji se trebaju prikupljati sukladno dugoročnom okviru, posebno u pogledu područja primjene, gornjih i donjih granica slojeva ili stratuma unutar uzorka zajmoprimaca i drugih mogućih raščlambi, razine raščlanjenosti atributa podataka i kvalitete prikupljenih podataka o granularnim podacima;

               (c)

               organiziranje prijenosa granularnih podataka o kreditima u pripremnoj fazi u skladu s člankom 4. i utvrđivanje standarda kvalitete s kojima granularni podaci o kreditima dobiveni od središnjih kreditnih registara ili drugih kreditnih registara moraju biti usklađeni prije početka takvog prijenosa;

               (d)

               uspostavljanje detaljnih operativnih mehanizama kojima se utvrđuje prijenos, sastavljanje, pohrana i uporaba granularnih podataka o kreditima koji se moraju ispitati i prilagoditi u pripremnoj fazi, s obzirom na njihovo uključivanje u dugoročni okvir;

               (e)

               utvrđivanje rasporeda za određene korake i očekivane rezultate koji trebaju biti dovršeni od strane pojedinih nacionalnih središnjih banaka, uključujući korake koji se trebaju poduzeti od strane nacionalnih središnjih banaka koje trenutno nemaju pristup sveobuhvatnim bazama podataka o granularnim podacima o kreditima, s ciljem dobivanja takvog pristupa putem uspostavljanja vlastitog središnjeg kreditnog registra, ili na drugi način;

               (f)

               praćenje postignutog napretka u odnosu na mjere navedene u točkama (a) do (e) te, prema potrebi, utvrđivanje odgovarajućih usklađenja.

         2.   Odbor za statistiku će, prema potrebi uzimajući u obzir savjete drugih odgovarajućih odbora ESSB-a, pripremiti odluke potrebne za provedbu pripremnih mjera utvrđenih u stavku 1., te ih dostaviti Upravnom vijeću na usvajanje. Odbor za statistiku dostavlja Upravnom vijeću godišnje izvješće o napretku postignutom od strane ESB-a i pojedinih nacionalnih središnjih banaka.
   3.   S obzirom na nacionalne središnje banke kojima je potrebno duže prijelazno razdoblje tijekom pripremne faze radi uspostavljanja ili stjecanja pristupa sveobuhvatnim bazama podataka o granularnim podacima o kreditima, Upravno vijeće može tijekom pripremne faze odobriti pojedinačna privremena odstupanja od obveze primjene posebnih pripremnih mjera iz stavka 1. Razdoblje svakog pojedinačnog odstupanja strogo je ograničeno na najkraće vrijeme koje je predmetnom NSB-u potrebno za usklađivanje s pripremnim mjerama koje su uređene odstupanjem, te se u svakom slučaju određuje na način kojim se dozvoljava postizanje ciljeva utvrđenih u članku 1. u odnosu na sve nacionalne središnje banke Eurosustava. Tijekom svakog razdoblja odstupanja, predmetni NSB dva puta godišnje dostavlja Odboru za statistiku izvješće o svojem napretku u odnosu na usklađivanje s pripremnim mjerama koje su uređene odstupanjem. Sva prava na pristup povjerljivim statističkim podacima izvedenim iz bilo kojih granularnih podataka o kreditima dostavljenih ESB-u kao dijela posebne pripremne mjere obustavljaju se u odnosu na bilo koje nacionalne središnje banke koje koriste privremeno odstupanje u odnosu na ovu mjeru. Upravno vijeće može odlučiti da se pojedinim nacionalnim središnjim bankama koje koriste bilo kakvo odstupanje iz ovog stavka odrede daljnja odgovarajuća odstupanja.
   Članak 4.
   Prijenos granularnih podataka o kreditima u pripremnoj fazi i zaštita povjerljivosti
   1.   Radi osiguravanja pravilne usklađenosti granularnih podataka o kreditima koji se trebaju dugoročno prikupljati imajući u vidu potrebe budućih korisnika iz ESSB-a, Odbor za statistiku će tijekom pripremne faze organizirati godišnji prijenos lako dostupnih granularnih podataka o kreditima, koji se odnose na 30. lipnja i 31. prosinca, upotrebljavajući primjerenu razinu anonimizacije i agregacije kako bi se osiguralo da se pojedini zajmoprimci ne mogu utvrditi. Prvi prijenos se odvija krajem ožujka 2014., upućivanjem na 30. lipnja i 31. prosinca 2013., te je utemeljen na referentnoj izvještajnoj shemi utvrđenoj u Prilogu. Odbor za statistiku će organizirati sve daljnje prijenose na temelju izvještajne sheme koja će uzeti u obzir postojanje lako dostupnih granularnih podataka o kreditima i njihovih obilježja, te osigurati da su prikupljeni podaci razmjerni statusu pripremnog rada dovršenog u vrijeme prijenosa. Podaci o zajmoprimcima koji pripadaju institucionalnim sektorima koji nisu financijska društva mogu se dostavljati tijekom pripremne faze na agregiranoj osnovi, pod uvjetom da NSB dostavi odgovarajuće metodološke podatke.
   2.   Pojedine nacionalne središnje banke prenose zahtijevane granularne podatke o kreditima na temelju središnjih kreditnih registara ili drugih raspoloživih baza podataka o granularnim podacima o kreditima. Nacionalne središnje banke koje sukladno članku 3. stavku 3. koriste odstupanje od pripremnih mjera iz članka 3. stavka 1. točke (c), u odnosu na posebne prijenose podataka, prilažu podatke o njihovom napretku u postizanju potpunog usklađivanja s prijenosima podataka koji se zahtijevaju tijekom pripremne faze prilikom dostave tih podataka Odboru za statistiku.
   3.   Podaci dostavljeni ESB-u sukladno prvom stavku prenose se u elektroničkom obliku putem sigurnog daljinskog pristupa te se pohranjuju na sigurno područje. Pristup takvim podacima ograničen je stručnjacima za statistiku koji se nalaze na popisu koji Odbor za statistiku dostavlja Upravnom vijeću prije početka prijenosa. ESB će uvrstiti podatke o poduzetim sigurnosnim mjerama u godišnje izvješće o povjerljivosti.
   Članak 5.
   Upotreba statističkih podataka izvedenih iz granularnih podataka o kreditima u pripremnoj fazi
   1.   Podaci dostavljani ESB-u sukladno članku 4. upotrebljavaju se za: (a) određivanje i poboljšanje granularnih podataka koji se trebaju prikupiti u skladu s dugoročnim okvirom te određivanje odgovarajućih atributa podataka, i (b) određivanje i izradu agregiranih statističkih podataka radi ispunjavanja statističkih potreba korisnika iz ESSB-a tijekom pripremne faze.
   2.   Pored pristupa agregiranim statističkim podacima te upotrebe tih podataka, korisnici unutar ESSB-a koji ne koriste odstupanje iz članka 3. stavka 3. mogu zahtijevati odobrenje za pristupanje i korištenje neagregiranih povjerljivih statističkih podataka izvedenih iz bilo kojih granularnih podataka o kreditima dostavljenih sukladno članku 4., pod uvjetom da takav pristup povjerljivim podacima: (a) doprinosi određivanju i poboljšanju granularnih podataka o kreditima koji se trebaju prikupiti prema dugoročnom okviru te određivanju odgovarajućih atributa podataka, i (b) ne uključuje izravan pristup izvornim granularnim podacima o kreditima prikupljenim od strane nacionalnih središnjih banaka ili od strane ESB-a. Uz svaki zahtjev korisnika dostavlja se popis pojedinih osoba koje će imati pristup predmetnim podacima.
   3.   Zahtjeve korisnika dostavljene sukladno stavku 2. procjenjuje i odobrava Upravno vijeće u skladu s postupkom koji je uspostavio ESB. Odbor za statistiku pruža pomoć Upravnom vijeću kod procjene takvih zahtjeva.
   Članak 6.
   Pojednostavnjeni postupak izmjena
   Uzimajući u obzir stajališta Odbora za statistiku, Izvršni odbor ESB-a ima pravo izvršiti tehničke izmjene Priloga ovoj Odluci pod uvjetom da takve izmjene ne mijenjaju temeljni konceptualni okvir i ne utječu na teret izvješćivanja. Izvršni odbor bez odgode izvješćuje Upravno vijeće o svim takvim izmjenama.
   Članak 7.
   Završne odredbe
   1.   Ova Odluka stupa na snagu na dan priopćenja.
   2.   Upravno vijeće će do 31. prosinca 2014. zaprimiti izvještaj u kojemu će se izvršiti analiza: (a) statusa pripremnih mjera uspostavljenih ovom Odlukom, i (b) mogućnosti zamjene ove Odluke pravnim instrumentom ESB-a kojim se utvrđuju usklađeni statistički izvještajni zahtjevi ESB-a te osigurava uspostavljanje zajedničke baze podataka o granularnim podacima o kreditima, koju dijele članice Eurosustava, a koja baza podataka sadrži granularne podatke o kreditima za sve države članice čija je valuta euro, uključujući mogućnost primjene vremenskog okvira za donošenje ovih mjera kao što je utvrđeno u članku 1., s obzirom na postignut napredak.
   Članak 8.
   Adresati
   Ova je Odluka upućena nacionalnim središnjim bankama država članica čija je valuta euro.

      Sastavljeno u Frankfurtu na Majni 24. veljače 2014.

            Predsjednik ESB-a

         Mario DRAGHI

      (1)  SL L 318, 27.11.1998., str. 8.

      (2)  Memorandum o razumijevanju o razmjeni informacija između nacionalnih središnjih kreditnih registara za potrebe prenošenja tih informacija izvještajnim institucijama, dostupan na mrežnoj stranici ESB-a na www.ecb.europa.eu.

      (3)  Izjava 17. o nadređenosti priložena Završnom aktu Međuvladine konferencije na kojoj je donijet Ugovor iz Lisabona od 13. prosinca 2007. (SL C 115, 9.5.2008., str. 344.).

      PRILOG
      REFERENTNA IZVJEŠTAJNA SHEMA
      Granularni podaci o kreditima koji se pojedinačno iskazuju određeni su u donjoj tablici te uključuju sljedeće vrste podataka:

                  —

                  „atributi zajmodavca” opisuju kreditnu instituciju ili drugu financijsku instituciju koja je odobrila kredit,

                  —

                  „atributi zajmoprimca” opisuju nefinancijsko društvo ili bilo kojeg drugog zajmoprimca koji je uzeo kredit,

                  —

                  „varijable podataka o kreditima” na kvalitativan način opisuju ugovor o kreditu i status kredita,

                  —

                  „mjere kreditnih podataka” daju numeričke vrijednosti koje se mogu dalje agregirati (kvantitativni pokazatelji) i dostavljati kao podaci na kraju razdoblja.

                  Vrsta

                  Atributi

                  Pregled

                  Razina anonimizacije

                  Zajmodavac Atributi zajmodavaca

                  Identifikacija zajmodavca

                  Utvrđivanje zajmodavaca u skladu s kodifikacijom koju upotrebljava sustav ESSB-a za razmjenu podataka RIAD (Register of Institutions and Assets Database (RIAD)) (1).

                  Neanonimizirano

                  Svojstva zajmoprimca

                  Identifikacijska oznaka zajmoprimca

                  Alfanumerička identifikacija zajmoprimaca kako bi se osiguralo da se pojedinačni zajmoprimci ne mogu utvrditi.

                  Anonimizirano

                  Država rezidentnosti

                  Država rezidentnosti zajmoprimca u skladu s normom ISO 3166 (2).

                  Institucionalni sektor

                  Institucionalni sektor (ili podsektor) zajmoprimca, u skladu s klasifikacijom ESA 95. Sljedeći (pod)sektori su obvezni:

                              —

                              središnja banka

                              —

                              opća država

                              —

                              kreditne institucije

                              —

                              novčani fondovi

                              —

                              ostali financijski posrednici, osim osiguravajućih društava i mirovinskih fondova

                              —

                              osiguravajuća društva i mirovinski fondovi

                              —

                              nefinancijska društva

                              —

                              kućanstva i neprofitne institucije koje služe kućanstvima

                  Sektor gospodarske djelatnosti

                  Klasifikacija (financijskih ili nefinancijskih) zajmoprimaca prema njihovim gospodarskim aktivnostima, u skladu sa statističkom klasifikacijom NACE rev. 2 (3). Šifre klasifikacije NACE iskazuju se do druge razine podrobnosti (po „razredima”).

                  Veličina

                  Klasifikacija zajmoprimaca prema njihovoj veličini: mikro, mali, srednji i veliki.

                  Varijable podataka o kreditima

                  Identifikacijska oznaka kredita

                  Alfanumeričke identifikacijske oznake kredita koje upotrebljavaju kreditne institucije na nacionalnoj razini.

                  —

                  Valuta

                  Valuta u kojoj su krediti nominirani u skladu s normom ISO 4217 (4).

                  Vrsta kamatne stope

                  Klasifikacija kredita prema njihovoj vrsti:

                              —

                              plativi na zahtjev (po pozivu) i u kratkom roku (tekući račun)

                              —

                              dug po kreditnim karticama

                              —

                              trgovinska potraživanja

                              —

                              financijski leasing

                              —

                              obratni repo krediti

                              —

                              drugi krediti s utvrđenim rokom dospijeća

                  Vrsta instrumenta osiguranja

                  Vrsta instrumenta osiguranja kojim se osigurava odobreni kredit; instrument osiguranja u obliku nekretnine, ostali instrumenti osiguranja (uključujući vrijednosne papire i zlato), bez instrumenta osiguranja.

                  Izvorno dospijeće

                  Dospijeće kredita ugovoreno na početku ili na dan kasnijeg pregovaranja; od jedne godine ili kraće, duže od jedne godine.

                  Preostalo dospijeće

                  Dospijeće koje se odnosi na ugovoreno vrijeme otplate kredita; od jedne godine ili kraće, duže od jedne godine.

                  Status neizvršavanja

                  Krediti kod kojih zajmoprimci ne ispunjavaju svoje obveze.

                  Sindicirani krediti

                  Pojedinačni ugovor o kreditu u kojem nekoliko institucija sudjeluje kao davatelji kredita.

                  Podređeni dug

                  Podređeni dužnički instrumenti su podređeno potraživanje od institucije izdavatelja, koje je moguće ostvariti samo nakon što su namirena sve potraživanja s višim statusom (npr. depoziti/krediti), što im daje određena obilježja „dionica i ostalih udjela”.

                  Mjere podataka o kreditima

                  Povučeni kredit

                  Ukupni nepodmireni iznos kredita (iznos glavnice, bez oduzimanja djelomičnih otpisa), iskazan neumanjeno za ispravak vrijednosti za kreditni rizik, osim kreditnih gubitaka zabilježenih kao otpis.

                  —

                  Kreditne linije

                  Iznos odobrenog, ali nepovučenog kredita.

                  Dospjele neplaćene obveze

                  Svako plaćanje (iznos) po kreditu s prekoračenjem od više od 90 dana.

                  Vrijednost instrumenta osiguranja

                  Vrijednost instrumenta osiguranja u vrijeme izvješćivanja.

                  Posebno usklađivanje za kreditni rizik

                  Posebna rezervacija za gubitke po kreditima zbog kreditnih rizika u skladu s primjenjivim računovodstvenim okvirom. O takvoj mjeri se mora dostaviti izvještaj samo za loše kredite.

                  Rizikom ponderirana imovina

                  Rizikom ponderirana izloženost u skladu s Direktivom 2006/48/EZ Europskog parlamenta i Vijeća (5) ili naknadnim aktima.

                  Vjerojatnost neispunjenja obveza (samo za kreditne institucije koje primjenjuju pristup zasnovan na internim rejting sustavima)

                  Vjerojatnost nemogućnosti ispunjenja obveza protustranke kroz razdoblje od jedne godine, u skladu s Direktivom 2006/48/EZ ili naknadim aktima. Kod izvještavanja za svakog zajmoprimca pojedinačno, iskazuje se ponderirana prosječna kamatna stopa.

                  Gubitak zbog neispunjenja obveza (samo za kreditne institucije koje primjenjuju pristup zasnovan na internim rejting sustavima)

                  Omjer gubitka kod izloženosti zbog neispunjavanja obveze protustranke i nepodmirenog iznosa kod nastanka statusa neispunjavanja obveza u skladu s Direktivom 2006/48/EZ i naknadim aktima. Kod izvještavanja za svakog zajmoprimca pojedinačno, iskazuje se ponderirana prosječna kamatna stopa.

                  Kamatna stopa

                  Omjer, u godišnjem postotku, iznosa koji dužnik mora platiti vjerovniku kroz određeno razdoblje prema iznosu glavnice kredita, depozita ili dužničkih vrijednosnih papira, u skladu s Uredbom (EZ) br. 63/2002 Europske središnje banke (6) ili naknadnim aktima. Kod izvještavanja za svakog zajmoprimca pojedinačno, iskazuje se ponderirana prosječna kamatna stopa.

         (1)  Vidjeti popis monetarnih financijskih institucija objavljen na mrežnoj stranici ESB-a na www.ecb.europa.eu.

         (2)  Kako je objavila Međunarodna organizacija za standardizaciju (ISO) na svojoj mrežnoj stranici www.iso.org.

         (3)  Kako je objavila Europska komisija (Eurostat) na svojoj mrežnoj stranici na www.ec.europa.eu/eurostat.

         (4)  Kako je objavila Međunarodna organizacija za standardizaciju (ISO) na svojoj mrežnoj stranici www.iso.org.

         (5)  Direktiva 2006/48/EZ Europskog parlamenta i Vijeća od 14. lipnja 2006. o osnivanju i obavljanju djelatnosti kreditnih institucija (SL L 177, 30.6.2006., str. 1.).

         (6)  Uredba (EZ) br. 63/2002 Europske središnje banke od 20. prosinca 2001. o statistici kamatnih stopa koje monetarne financijske institucije primjenjuju na depozite i kredite kućanstava i nefinancijskih društava (ESB/2001/18) (SL L 10, 12.1.2002., str. 24.).


title: 2005/787/EZ: Odluka Komisije 2005/787/EZ od 11. studenoga 2005. o izmjeni Odluke 97/569/EZ vezano uz uključenje jednog objekta iz Južne Afrike u privremeni popis objekata trećih zemalja od kojih države članice odobravaju uvoz mesnih proizvoda (priopćena pod brojem dokumenta C(2005) 4283)  Tekst značajan za EGP

text:
               03/Sv. 51

               HR

               Službeni list Europske unije

               79

         32005D0787

               L 296/39

               SLUŽBENI LIST EUROPSKE UNIJE

         ODLUKA KOMISIJE 2005/787/EZ
   od 11. studenoga 2005.
   o izmjeni Odluke 97/569/EZ vezano uz uključenje jednog objekta iz Južne Afrike u privremeni popis objekata trećih zemalja od kojih države članice odobravaju uvoz mesnih proizvoda
   (priopćena pod brojem dokumenta C(2005) 4283)
   (Tekst značajan za EGP)
   (2005/787/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), a posebno njezin članak 2. stavke 1. i 4.,
   budući da:

               (1)

               Privremeni popis objekata trećih zemalja od kojih države članice odobravaju uvoz mesnih proizvoda sastavljen je u Odluci Komisije 87/569/EZ (2).

               (2)

               Južna Afrika dostavila je naziv jednog objekta koji proizvodi mesne proizvode za koje nadležna tijela potvrđuju da objekt zadovoljava propise Zajednice.

               (3)

               Shodno tome, potrebno je taj objekt uvrstiti u popis sastavljen u Odluci 97/569/EZ.

               (4)

               Kako još nisu obavljene inspekcije tog objekta na licu mjesta, od njega se ne može prihvatiti uvoz uz smanjene kvantitativne kontrole sukladno Direktivi Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3).

               (5)

               Odluka 97/569/EZ treba se, stoga, prikladno izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 97/569/EZ izmjenjuje se u skladu s Prilogom ovoj Odluci.
   Članak 2.
   Ova se Odluka primjenjuje od 15. studenoga 2005.
   Članak 3.
   Ova je Odluka upućena državama članicama.

      Sastavljeno u Bruxellesu 11. studenoga 2005.

            Za Komisiju

         Markos KYPRIANOU

            Član Komisije

      (1)  SL L 243, 11.10.1995., str. 17. Odluka kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.; ispravljena verzija u SL L 195, 2.6.2004., str. 12.).

      (2)  SL L 234, 26.8.1997., str. 16. Odluka kako je zadnje izmijenjena Aktom o pristupanju iz 2003.

      (3)  SL L 24, 30.1.1998., str. 9. Direktiva kako je zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1.; ispravljena verzija u SL L 191, 28.5.2004., str. 1.).

      PRILOG
      Sljedeći tekst umeće se u Prilog I. u dijelu koji se odnosi na Južnu Afriku u skladu s nacionalnim upućivanjem:

                     1

                     2

                     3

                     4

                     5

                     „ZA

                     Karoo Cuisine

                     Midrand

                     Gauteng

                     FMP, 1

                                 FMP

                                 Mesni proizvodi od uzgojene divljači

                                 1

                                 Samo meso ptica trkačica.”


title: 2007/347/EZ: Odluka Komisije od 16. svibnja 2007. o izmjenama Odluke 2004/416/EZ o privremenim hitnim mjerama s obzirom na određene agrume podrijetlom iz Argentine ili Brazila (priopćeno pod brojem dokumenta C(2007) 2089)

text:
               03/Sv. 004

               HR

               Službeni list Europske unije

               222

         32007D0347

               L 130/46

               SLUŽBENI LIST EUROPSKE UNIJE

               16.05.2007.

      ODLUKA KOMISIJE

   od 16. svibnja 2007.
   o izmjenama Odluke 2004/416/EZ o privremenim hitnim mjerama s obzirom na određene agrume podrijetlom iz Argentine ili Brazila
   (priopćeno pod brojem dokumenta C(2007) 2089)
   (2007/347/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihovog širenja unutar Zajednice (1), a posebno njezin članak 16. stavak 3.,
   budući da:

               (1)

               Odlukom Komisije 2004/416/EZ (2) propisane su privremene hitne mjere s ciljem osiguranja učinkovitijeg sprečavanja unosa štetnih organizama, a posebno Guignardia citricarpa Kiely i Xanthomonas campestris s obzirom na plodove Citrus L., Fortunella Swingle, Poncirus Raf. i njihovih hibrida podrijetlom iz Argentine ili Brazila.

               (2)

               Na temelju ocjene Ureda za hranu i veterinarstvo tijekom 2004. i 2005., u Argentini i Brazilu, podataka iz iscrpnih tehničkih izvješća o rezultatima provjere zdravstvenog stanja bilja koje su tijekom 2004., 2005. i 2006. provele države članice na agrumima uvezenima iz Argentine i Brazila, te dodatnih podataka koje je dostavila Argentina tijekom 2006. i 2007. o sustavu sljedivosti i upisniku službenih operatera koji je u sektoru izvoza agruma uspostavila Argentina, pokazalo se da privremene hitne mjere za Argentinu nisu više potrebne.

               (3)

               Učinak predmetnih privremenih hitnih mjera u više je navrata ocijenio Stalni odbor za biljno zdravstvo tijekom 2005., 2006. i 2007. Preporučeno je da se privremene hitne mjere ne trebaju više primjenjivati na agrume podrijetlom iz Argentine, međutim moraju ostati na snazi za agrume podrijetlom iz Brazila.

               (4)

               Odluku 2004/416/EZ stoga treba sukladno tome izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka 2004/416/EZ mijenja se kako slijedi:

               1.

               u naslovu, riječi „Argentina ili” brišu se;

               2.

               u članku 1., riječi „Argentina ili” brišu se.

               3.

               Članak 2. zamjenjuje se slijedećim:
               „Ne dovodeći u pitanje odredbe Direktive Komisije 94/3/EZ (3), svaka država članica koja uvozi agrume podrijetlom iz Brazila najkasnije 31. prosinca 2007. dostavlja Komisiji i ostalim državama članicama podrobno tehničko izvješće o rezultatima provjere zdravstvenog stanja bilja provedenim na tim agrumima u skladu s člankom 13. stavkom 1. Direktive 2000/29/EZ između 1. svibnja i 30. studenoga 2007.

               4.

               u članku 3., godina „2004.” zamjenjuje se godinom „2007.”;

               5.

               Članak 4. briše se;

               6.

               u članku 5., godina „2005.” zamjenjuje se godinom „2008.”;

               7.

               Prilog se mijenja kako slijedi:

                           (a)

                           u točkama 1. i 2., riječi „Argentina ili” brišu se;

                           (b)

                           u točki 3., riječi „Argentina odnosno Brazil” zamjenjuju se riječju „Brazil”.

         Članak 2.
   Ova je Odluka upućena državama članicama.

      Sastavljeno u Bruxellesu 16. svibnja 2007.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      (2)  SL L 151, 30.4.2004., str. 76., kako je ispravljena u SL L 208, 10.6.2004., str. 68.

      (3)  SL L 32, 5.2.1994., str. 37.”


title: 2009/9/EZ: Odluka Komisije od 8. prosinca 2008. o neuvrštavanju nikotina u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar (priopćena pod brojem dokumenta C(2008) 7714)  Tekst značajan za EGP

text:
               03/Sv. 46

               HR

               Službeni list Europske unije

               46

         32009D0009

               L 005/7

               SLUŽBENI LIST EUROPSKE UNIJE

         ODLUKA KOMISIJE
   od 8. prosinca 2008.
   o neuvrštavanju nikotina u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar
   (priopćena pod brojem dokumenta C(2008) 7714)
   (Tekst značajan za EGP)
   (2009/9/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica može, tijekom razdoblja od 12 mjeseci od priopćenja te Direktive, odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koja se već nalaze na tržištu dvije godine nakon datuma priopćenja, dok se te tvari postupno ispituju u okviru programa rada.

               (2)

               Uredbama Komisije (EZ) br. 1112/2002 (2) i (EZ) br. 2229/2004 (3) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ i utvrđuje popis aktivnih tvari koje je potrebno ocijeniti s ciljem njihovog mogućeg uvrštenja u Prilog I. Direktivi 91/414/EEZ. Taj popis uključuje nikotin.

               (3)

               Učinci nikotina na zdravlje ljudi i okoliš ocijenjeni su u skladu s odredbama utvrđenim u uredbama (EZ) br. 1112/2002 i (EZ) br. 2229/2004 za niz uporaba koje je predložio prijavitelj. Nadalje, tim uredbama se određuju države članice izvjestiteljice koje Europskoj agenciji za sigurnost hrane (EFSA) moraju dostaviti odgovarajuća izvješća o ocjeni i preporuke u skladu s člankom 20. Uredbe (EZ) br. 2229/2004. Za nikotin je država članica izvjestiteljica bila Ujedinjena Kraljevina i sve relevantne informacije su dostavljene u siječnju 2008.

               (4)

               Komisija je ispitala nikotin u skladu s člankom 24.a Uredbe (EZ) br. 2229/2004. Države članice i Komisija preispitale su nacrt izvješća o ponovnoj ocjeni za tu tvar u okviru Stalnog odbora za prehrambeni lanac i zdravlje životinja i dovršile su ga 26. rujna 2008. u obliku izvješća o ponovnoj ocjeni Komisije.

               (5)

               Tijekom ispitivanja ove aktivne tvari od strane Odbora, zaključeno je, uzevši u obzir primjedbe dobivene od država članica, da postojeći dokazi nisu dovoljni za potvrdu sigurne uporabe u odnosu na korisnike sredstava, radnike, druge nazočne osobe i potrošače. Osim toga, druge nedoumice koje je država članica izvjestiteljica identificirala u svojem izvješću o ponovnoj ocjeni uključene su u izvješće o ponovnoj ocjeni za ovu tvar.

               (6)

               Komisija je pozvala prijavitelja da dostavi primjedbe o rezultatima stručnog pregleda i priopći namjerava li ustrajati na uvrštenju tvari na popis. Prijavitelj je dostavio svoje primjedbe koje su pažljivo razmotrene. Međutim, unatoč argumentima koje je iznio prijavitelj, navedene nedoumice nije bilo moguće razriješiti, i ocjene dane na temelju dostavljenih informacija pokazuju da se ne može očekivati da, u okviru predloženih uvjeta uporabe, sredstva za zaštitu bilja koja sadrže nikotin općenito zadovolje zahtjeve iz članka 5. stavka 1. točaka (a) i (b) Direktive 91/414/EEZ.

               (7)

               Stoga nikotin ne treba uvrstiti u Prilog I. Direktivi 91/414/EEZ.

               (8)

               Potrebno je poduzeti mjere kako bi se osiguralo da se odobrene dozvole za sredstva za zaštitu bilja koja sadrže nikotin povuku u propisanom roku te da se ne produljuju i ne izdaju nove dozvole za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže nikotin to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta, čime se osigurava da sredstva za zaštitu bilja koja sadrže nikotin ostanu na raspolaganju poljoprivrednicima 18 mjeseci od donošenja ove Odluke.

               (10)

               Ovom Odlukom se ne dovodi u pitanje podnošenje zahtjeva za nikotin u skladu s člankom 6. stavkom 2. Direktive 91/414/EEZ i Uredbom Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. ove Direktive, ali nisu uvrštene u njezin Prilog I. (4), s ciljem mogućeg uključenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Nikotin se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               dozvole za sredstva za zaštitu bilja koja sadrže nikotin povuku do 8. lipnja 2009.;

               (b)

               ne izdaju niti produljuju dozvole za sredstva za zaštitu bilja koja sadrže nikotin od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje važiti najkasnije 8. lipnja 2010.
   Članak 4.
   Ova je Odluka upućena državama članicama.

      Sastavljeno u Bruxellesu 8. prosinca 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 168, 27.6.2002., str. 14.

      (3)  SL L 379, 24.12.2004., str. 13.

      (4)  SL L 15, 18.1.2008., str. 5.


title: 2008/816/EZ: Odluka Komisije od 20. listopada 2008. o izmjeni Odluke 2003/467/EZ u pogledu izjave da su određene upravne regije u Poljskoj službeno slobodne od enzootske leukoze goveda (priopćena pod brojem dokumenta C(2008) 5987)  Tekst značajan za EGP

text:
               03/Sv. 53

               HR

               Službeni list Europske unije

               165

         32008D0816

               L 283/46

               SLUŽBENI LIST EUROPSKE UNIJE

         ODLUKA KOMISIJE
   od 20. listopada 2008.
   o izmjeni Odluke 2003/467/EZ u pogledu izjave da su određene upravne regije u Poljskoj službeno slobodne od enzootske leukoze goveda
   (priopćena pod brojem dokumenta C(2008) 5987)
   (Tekst značajan za EGP)
   (2008/816/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog D odjeljak I. dio E,
   budući da:

               (1)

               U Prilogu D Direktivi 64/432/EEZ utvrđuje se da država članica ili dio države članice u pogledu stada goveda može smatrati službeno slobodnim od enzootske leukoze goveda ako ispuni određene uvjete propisane tom Direktivom.

               (2)

               Popis regija država članica koje su proglašene slobodnima od enzootske leukoze goveda utvrđen je su Odluci Komisije 2003/467/EZ od 23. lipnja 2003. o uvođenju statusa službeno slobodno od tuberkuloze, bruceloze i enzootske leukoze goveda za određene države članice i regije država članica u pogledu stada goveda (2).

               (3)

               Poljska je dostavila Komisiji dokumentaciju kojom se dokazuje sukladnost s odgovarajućim uvjetima iz Direktive 64/432/EEZ u odnosu na 29 upravnih regija (powiaty) u okviru viših upravnih jedinica (vojvodstava) Mazowieckie, Podlaskie i Warminsko-mazurskie kako bi se te regije mogle smatrati poljskim regijama koje su službeno slobodne enzootske leukoze goveda.

               (4)

               Pregledom je te dokumentacije utvrđeno da bi te regije (powiaty) u Poljskoj trebalo priznati regijama službeno slobodnim od enzootske leukoze goveda u toj državi članici.

               (5)

               Stoga treba Odluku 2003/467/EZ sukladno tomu izmijeniti.

               (6)

               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog III. Odluci 2003/467/EZ izmjenjuje se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 20. listopada 2008.

            Za Komisiju

         Androulla VASSILIOU

            Članica Komisije

      (1)  SL 121, 29.7.1964., str. 1977/64.

      (2)  SL L 156, 25.6.2003., str. 74.

      PRILOG
      U poglavlju 2. Priloga III. Odluci 2003/467/EZ drugi dio, koji se odnosi na Poljsku, zamjenjuje se sljedećim:
      „U Poljskoj:

                  —

                  Vojvodstvo Dolnośląskie

                              Powiaty:

                              bolesławiecki, dzierżoniowski, głogowski, górowski, jaworski, jeleniogórski, Jelenia Góra, kamiennogórski, kłodzki, legnicki, Legnica, lubański, lubiński, lwówecki, milicki, oleśnicki, oławski, polkowicki, strzeliński, średzki, świdnicki, trzebnicki, wałbrzyski, Wałbrzych, wołowski, wrocławski, Wrocław, ząbkowicki, zgorzelecki, złotoryjski.

                  —

                  Vojvodstvo Lubelskie

                              Powiaty:

                              bialski, Biała Podlaska, biłgorajski, chełmski, Chełm, hrubieszowski, janowski, krasnostawski, kraśnicki, lubartowski, lubelski, Lublin, łęczyński, łukowski, opolski, parczewski, puławski, radzyński, rycki, świdnicki, tomaszowski, włodawski, zamojski, Zamość.

                  —

                  Vojvodstvo Kujawsko-pomorskie

                              Powiaty:

                              aleksandrowski, chełmiński, golubsko-dobrzyński, grudziądzki, Grudziądz, toruński, Toruń, wąbrzeski.

                  —

                  Vojvodstvo Łódzkie

                              Powiaty:

                              bełchatowski, brzeziński, kutnowski, łaski, łęczycki, łowicki, łódzki, Łódź, opoczyński, pabianicki, pajęczański, piotrkowski, Piotrków Trybunalski, poddębicki, radomszczański, rawski, sieradzki, skierniewicki, Skierniewice, tomaszowski, wieluński, wieruszowski, zduńskowolski, zgierski.

                  —

                  Vojvodstvo Małopolskie

                              Powiaty:

                              brzeski, bocheński, chrzanowski, dąbrowski, gorlicki, krakowski, Kraków, limanowski, miechowski, myślenicki, nowosądecki, nowotarski, Nowy Sącz, oświęcimski, olkuski, proszowicki, suski, tarnowski, Tarnów, tatrzański, wadowicki, wielicki.

                  —

                  Vojvodstvo Mazowieckie

                              Powiaty:

                              białobrzeski, garwoliński, grójecki, gostyniński, grodziski, kozienicki, lipski, Płock, płocki, pruszkowski, przysuski, Radom, radomski, sochaczewski, szydłowiecki, warszawski zachodni, zwoleński, żyrardowski.

                  —

                  Vojvodstvo Opolskie

                              Powiaty:

                              brzeski, głubczycki, kędzierzyńsko-kozielski, kluczborski, krapkowicki, namysłowski, nyski, oleski, opolski, Opole, prudnicki, strzelecki.

                  —

                  Vojvodstvo Podkarpackie

                              Powiaty:

                              bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.

                  —

                  Vojvodstvo Podlaskie

                              Powiaty:

                              augustowski, bielski, hajnowski, siemiatycki, sokólski, wysokomazowiecki, zambrowski.

                  —

                  Vojvodstvo Śląskie

                              Powiaty:

                              będziński, bielski, Bielsko-Biała, bieruńsko-lędziński, Bytom, Chorzów, cieszyński, częstochowski, Częstochowa, Dąbrowa Górnicza, gliwicki, Gliwice, Jastrzębie Zdrój, Jaworzno, Katowice, kłobucki, lubliniecki, mikołowski, Mysłowice, myszkowski, Piekary Śląskie, pszczyński, raciborski, Ruda Śląska, rybnicki, Rybnik, Siemianowice Śląskie, Sosnowiec, świętochłowice, tarnogórski, Tychy, wodzisławski, Zabrze, zawierciański, Żory, żywiecki.

                  —

                  Vojvodstvo Świętokrzyskie

                              Powiaty:

                              buski, jędrzejowski, kazimierski, kielecki, Kielce, konecki, opatowski, ostrowiecki, pińczowski, sandomierski, skarżyski, starachowicki, staszowski, włoszczowski.

                  —

                  Vojvodstvo Warmińsko-mazurskie

                              Powiaty:

                              ełcki, giżycki, gołdapski, olecki.

                  —

                  Vojvodstvo Wielkopolskie

                              Powiaty:

                              jarociński, kaliski, Kalisz, kępiński, kolski, koniński, Konin, krotoszyński, ostrzeszowski, słupecki, turecki, wrzesiński.”


title: 2011/816/EU: Odluka Europske središnje banke od 1. prosinca 2011. o odobrenju količine izdavanja kovanica u 2012. (ESB/2011/21)

text:
152                   HR                                      Službeni list Europske unije                                                    10/Sv. 7
32011D0021
7.12.2011.                                                SLUŽBENI LIST EUROPSKE UNIJE                                                      L 324/37
                                                  ODLUKA EUROPSKE SREDIŠNJE BANKE
                                                                  od 1. prosinca 2011.
                                              o odobrenju količine izdavanja kovanica u 2012.
                                                                      (ESB/2011/21)
                                                                      (2011/816/EU)
UPRAVNO VIJEĆE EUROPSKE SREDIŠNJE BANKE,                                                                                (u milijunima eura)
                                                                                Izdavanje kovanica namijenjenih za optjecaj
uzimajući u obzir Ugovor o funkcioniranju Europske unije, a                                                     i izdavanje numizmatičkih kovanica
posebno njegov članak 128. stavak 2.,                                                                       (koje nisu namijenjene za optjecaj) u 2012.
                                                                                Španjolska                                    250,0
budući da:
                                                                                Francuska                                     310,0
(1)     Od 1. siječnja 1999. Europska središnja banka (ESB) ima
                                                                                Italija                                       128,4
        isključivo pravo odobriti količine kovanica koje izdaju
        države članice čija je valuta euro.                                     Cipar                                           13,1
(2)     Države članice čija je valuta euro podnijele su na                      Luksemburg                                      35,0
        odobrenje ESB-u svoje procjene količina eurokovanica                    Malta                                           10,5
        koje će se izdati u 2012., dopunjene napomenama za
        pojašnjenje metodologije predviđanja,                                   Nizozemska                                      63,8
                                                                                Austrija                                      264,0
DONIJELO JE OVU ODLUKU:
                                                                                Portugal                                        28,5
                              Članak 1.                                         Slovenija                                       26,0
Odobrenje količine eurokovanica koja će se izdati u 2012.                       Slovačka                                        32,2
ESB ovime odobrava količinu eurokovanica koju će izdati                         Finska                                          60,0
države članice čija je valuta euro u 2012. kako je opisano u
sljedećoj tablici:
                                                                                Članak 2.
                                                         (u milijunima eura)
                               Izdavanje kovanica namijenjenih za optjecaj                            Završna odredba
                                   i izdavanje numizmatičkih kovanica
                               (koje nisu namijenjene za optjecaj) u 2012.      Ova je Odluka upućena državama članicama čija je valuta euro.
Belgija                                          196,0
Njemačka                                         668,0
                                                                                Sastavljeno u Frankfurtu na Majni 1. prosinca 2011.
Estonija                                           12,7
Irska                                              31,2
                                                                                Predsjednik ESB-a
Grčka                                              25,4
                                                                                Mario DRAGHI


Odluka Komisije od 05/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7403 - CSSC INVESTMENT / WÄRTSILÄ DUTCH HOLDING / WÄRTSILÄ SWITZERLAND) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 09/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7023 - PUBLICIS / OMNICOM) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/76/EZ: Odluka Vijeća od 1. veljače 2003. o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice

text:
               01/Sv. 001

               HR

               Službeni list Europske unije

               103

         32003D0076

               L 029/22

               SLUŽBENI LIST EUROPSKE UNIJE

               01.02.2003.

      ODLUKA VIJEĆA

   od 1. veljače 2003.
   o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice
   (2003/76/CE)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Protokol o financijskim posljedicama isteka Ugovora o EZUČ-u i o Istraživačkom fondu za ugljen i čelik priložen Ugovoru o osnivanju Europske zajednice, a posebno njegov članak 2.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:

               (1)

               Ugovor o EZUČ-u na temelju članka 97. Ugovora, istekao je 23. srpnja 2002.

               (2)

               Protokol priložen Ugovoru o osnivanju Europske zajednice (dalje u tekstu „Protokol”) prenosi aktivu i pasivu EZUČ-a u Europsku zajednicu i razvrstava neto vrijednost ove imovine, kako je prikazano u bilanci EZUČ-a od 23. srpnja 2002., u istraživanje u sektorima povezanim s industrijom ugljena i čelika. Upotreba imovine je u skladu s rezolucijom o rastu i zapošljavanju koju je donijelo Europsko vijeće na sastanku u Amsterdamu 16. i 17. lipnja 1997. (3) i s rezolucijama Vijeća i predstavnika vlada država članica koje su se sastale u Vijeću, od 20. srpnja 1998. (4) i od 21. lipnja 1999. (5).

               (3)

               Potrebno je odrediti raspodjelu odobrenih sredstava za istraživanja između ta dva sektora.

               (4)

               Potrebno je donijeti pravila za provedbu Protokola, a posebno za postupke donošenja odluka za donošenje višegodišnjih financijskih smjernica za upravljanje imovinom Istraživačkog fonda za ugljen i čelik i višegodišnjih tehničkih smjernica za istraživački program Istraživačkog fonda za ugljen i čelik (dalje u tekstu „program”), imajući na umu da je, osim ako je drugačije predviđeno u ovoj Odluci, Komisija odgovorna za upravljanje imovinom u skladu s odgovarajućim odredbama Ugovora o osnivanju Europske zajednice i sekundarnim zakonodavstvom donesenim na temelju njega.

               (5)

               Kada Ugovor o EZUČ-u istekne, određene financijske operacije koje uključuju i prihode i rashode još uvijek će biti nenamirene, što je posljedica primjene operativnih proračuna EZUČ-a za prijašnje godine i poslova zaduživanja i kreditiranja EZUČ-a.

               (6)

               Potrebno je odrediti instituciju odgovornu za likvidaciju ovih postupaka i uspostavu postupaka potrebnih za to. Bilo bi prikladno povjeriti Komisiji za likvidaciju i odlučiti da će se primjenjivati važeći postupci na dan 23. srpnja 2002., u skladu s Ugovorom o EZUČ-u i sekundarnim zakonodavstvom.

               (7)

               Na sastanku 11. rujna 1996. Komisija je zaključila da bi se trebale držati pričuve kako bi se pokrilo, nakon 2002., 100 % nenamirenih zajmova koji nisu pokriveni jamstvom države članice. Sredstva EZUČ-a na raspolaganju iznosili su oko 1,6 milijardi eura 23. srpnja 2002. Iznos će se mijenjati ovisno o financijskim aktivnostima koje se još uvijek moraju provesti prije i poslije isteka Ugovora o EZUČ-u.

               (8)

               Kada dužnici ne ispunjava obveze tijekom razdoblja likvidacije nakon 23. srpnja 2002., a da bi se jamčila godišnja stabilnost istraživačkog instrumenta ugljena i čelika, svako neispunjenje obveze dužnika EZUČ-a trebalo bi prvo pripisati kapitalu, a zatim i u prihode kojima se financiraju istraživanja,

         DONIJELO JE OVU ODLUKU:
   Članak 1.
   1.   Komisiji se povjerava likvidacija financijskog poslovanja Europske zajednice za ugljen i čelik koje je u tijeku u trenutku isteka Ugovora o EZUČ-u. Ako dužnik EZUČ-a ne ispunjava obveze tijekom razdoblja likvidacije, proizašli gubitak se pripisuje prvo postojećem kapitalu, a zatim prihodu tekuće godine. Komisija će prije otpisa tražbine prema dužnicima EZUČ-a koji ne ispunjavaju obveze, iscrpiti sva sredstva uključujući aktiviranja jamstva (hipoteke, jamčevine, bankovne garancije i drugo). Komisija će pridržati pravo poduzimanja svih mogućih djelovanja za slučaj da dužnik ponovo postane solventan.
   2.   Likvidacija se provodi u skladu s pravilima i postupcima koji se primjenjuju na te operacije, pri čemu institucije Zajednice izvršavaju postojeće ovlasti te prava koje predviđa Ugovor o EZUČ-u i važeće sekundarno zakonodavstvo na dan 23. srpnja 2002.
   Članak 2.
   1.   Komisija upravlja imovinom na način koji osigurava dugoročni povrat. Ulaganje likvidne imovine mora biti usmjereno na najveći mogući prinos u skladu sa sigurnošću ulaganja.
   2.   Vijeće, na prijedlog Komisije i nakon savjetovanja s Europskim parlamentom kvalificiranom većinom donosi višegodišnje financijske smjernice za upravljanje imovinom.
   Članak 3.
   1.   Svake godine sastavljaju se račun dobiti i gubitka, bilanca i financijsko izvješće kako bi se, odvojeno od ostalog financijskog poslovanja preostalih Zajednica, prikazali postupci likvidacije iz članka 1. i transakcije ulaganja iz članka 2.
   Ova financijski izvještaji prilažu se financijskim izvještajima koje Komisija sastavlja godišnje u skladu s člankom 275. Ugovora o EZ-u Financijskom uredbom primjenjivom na opći proračun Europskih zajednica.
   2.   Ovlasti Europskog parlamenta, Vijeća i Revizorskog suda u pogledu kontrole i prestanka obveza kako je navedeno u Ugovoru o osnivanju Europske zajednice i u Financijskoj uredbi koja se primjenjuje na opći proračun Europskih zajednica, primjenjuju se na poslovanje iz stavka 1. ovoga članka.
   Članak 4.
   1.   Neto prihod od ulaganja iz članka 2. čini prihod općeg proračuna Europske unije. Taj se prihod rezervira za posebne svrhe, i to za financiranje istraživačkih projekata u sektorima povezanima s industrijom ugljena i čelika koji nisu obuhvaćeni Istraživačkim okvirnim programom. Taj prihod čini Istraživački fond za ugljen i čelik kojim upravlja Komisija.
   2.   Prihod iz stavka 1. ovoga članka raspodjeljuje se na način da se 27,2 % dodijeli istraživanju povezanim s ugljenom a 72,8 % istraživanju povezanim s čelikom. Po potrebi, Vijeće može jednoglasnom odlukom, a na prijedlog Komisije izmijeniti omjere između istraživanja povezanih s ugljenom i istraživanja povezanih s čelikom.
   3.   Vijeće, na prijedlog Komisije i nakon savjetovanja s Europskim parlamentom kvalificiranom većinom donosi višegodišnje tehničke smjernice za program.
   4.   Neiskorišteni prihod i odobrena proračunska sredstva proizašla iz tog prihoda još uvijek raspoloživa na dan 31. prosinca dane godine automatski se prenose u sljedeću godinu. Odobrena proračunska sredstva se ne smiju prenositi na druge proračunske stavke.
   5.   Odobrena proračunska sredstva za ukinute obveze automatski istječu na kraju svake financijske godine. Rezervacije obveze oslobođene kao rezultat ukidanja unose se u bilancu i račun dobiti i gubitka iz članka 3. stavka 1. i prvotno se vraćaju imovini EZUČ-a u likvidaciji a potom, nakon završetka likvidacije, imovini Istraživačkog fonda za ugljen i čelik. Naplaćeni iznosi jednako se tako unose u bilancu i račun dobiti i gubitka.
   Članak 5.
   1.   Neto prihod raspoloživ za financiranje istraživačkih projekata za godinu n + 2 bilježe se u bilanci EZUČ-a u likvidaciji za godinu n te, nakon završetka likvidacije, u bilanci imovine Istraživačkog fonda za ugljen i čelik.
   2.   Kako bi se fluktuacije financiranju istraživanja zbog kretanja na financijskim tržištima svele na najmanju moguću mjeru, provodi se ujednačavanje i osigurava pričuva za pokriće nepredviđenih izdataka. Pojedinosti o izračunima ujednačavanja i utvrđivanju veličine pričuva za pokriće nepredviđenih izdataka nalaze se u Prilogu.
   Članak 6.
   Upravne izdatke koji proizlaze iz postupka likvidacije, ulaganja i upravljanja te odgovaraju izdatku iz članka 20. Ugovora o osnivanju jedinstvenog Vijeća i jedinstvene Komisije Europskih zajednica od 8. travnja 1965., a čiji je iznos prilagođen Odlukom Vijeća od 21. studenoga 1977., podmiruje Komisija iz općeg proračuna Europske unije.
   Članak 7.
   Komisija određuje iznos aktive i pasive u bilanci EZUČ-a zaključno s 23. srpnja 2002.
   Članak 8.
   Ova Odluka proizvodi pravne učinke prvog dana od njezine objave u Službenom listu Europske unije.
   Ona se primjenjuje od 24. srpnja 2002.
   Članak 9.
   Ova je Odluka upućena državama članicama.

      Sastavljeno u Bruxellesu 1. veljače 2003.

            Za Vijeće

            Predsjednik

         G. PAPANDREOU

      (1)  SL C 180, 26.6.2001., str. 4.

      (2)  SL C 177, 25.7.2002., str. 28.

      (3)  SL C 236, 2.8.1997., str. 3.

      (4)  SL C 247, 7.8.1998., str. 5.

      (5)  SL C 190, 7.7.1999., str. 1.
   PRILOG
   Postupci za utvrđivanje iznosa neto prihoda koji se dodjeljuje Istraživačkom fondu za ugljen i čelik
   1.   UVOD
   Neto prihod koji se može koristiti za financiranje istraživačkih projekata odgovara godišnjem neto rezultatu EZUČ-a u likvidaciji i zatim, kad likvidacija bude završena, godišnjem neto rezultatu imovine Istraživačkog fonda za ugljen i čelik. Metoda koja se primjenjuje sastoji se u utvrđivanju financiranja istraživanja ugljena i čelika za godinu n + 2 pri sastavljanju bilance za godinu n, uzimajući u obzir polovinu iznosa povećanja odnosno smanjenja neto rezultata u odnosu na posljednju usvojenu razinu financiranja za istraživanje ugljena i čelika.
   2.   DEFINICIJE

               n

               :

               referentna godina

               Rn

               :

               neto rezultat za godinu n

               Pn

               :

               pričuva za pokriće nepredviđenih izdataka za godinu n

               Dn + 1

               :

               iznos dodijeljen istraživanju za godinu n + 1 (utvrđuje se nakon što je sastavljena bilanca za godinu n – 1)

               Dn + 2

               :

               iznos dodijeljen istraživanju za godinu n + 2

         3.   KORIŠTENI ALGORITMI
   Algoritmi koji se koriste za utvrđivanje veličine pričuve za pokriće nepredviđenih izdataka i iznosa koji se dodjeljuju istraživanju za godinu n + 2, a pojavit će se u bilanci za godinu n su sljedeći:

               3.1.

               Veličina pričuve za pokriće nepredviđenih izdataka:

               3.2.

               Iznosi koji se dodjeljuju istraživanju za godinu n + 2 (zaokruženi na više ili na niže, na najbližu stotinu tisuća eura. Ako izračun daje rezultat koji je točno na pola, iznos se zaokružuje najbližu stotinu tisuća eura):
               Ako je primjereno iznos koji je potreban za zaokruživanje na više (odnosno iznos preostao od zaokruživanja na niže) uzima se iz pričuve za pokriće nepredviđenih izdataka (odnosno vraća joj se).